Gerard Chaliand

Gerard Chaliand bi Kurdî Jêrar Şaliyan (1934-2025) şehrezayekê Fransî-Ermenî yê warê pevçûnên çekdarane bû. Ew bi awayekê nemazeyî şehrezayekê pevçûnên laseng (mîna şerên partîzanî, terorîzm) bû. Ew helbestan jî bi Fransî dinivîsand.

 Jînenîgarî 
Ew li sala 1934ê hatibû dinyayê. Li Bingehê Neteweyî yê Bajêrwarî û Zimanên Rojhilatî (INALCO) yê û Sorbonê li Parîsê xwîndibû. Piştî wê xwe bi lêkolîna şerên dijberî mêhtinkariyê anko koloniyalîzmê ve mijûl kir. Di wan lêkolînan da, ew carina temaşevan û carina jî şervan bûye.

Di heyama zêdtir ji 40 salan wî li zêdetir ji 60 welatan, mîna welatên Rojhilata Navîn, Başurê Rojhilata Asyayê, Emrîkaya Latîn, Efrîka û Ewrûpaya Rojhilat lêkolîn kirine. Ew yek ji şehrezayên navneteweyî yên doza Kurdî bû.

 Jiyana pîşeyî 
Jêrar jibo çi destgeh an bingehekê fermî kar nekir. Ew xebatkarekê serbest bû. Ew li Dibistana Neteweyî ya Kargêriyê (Ecole Nationale d’Administration) dersdêr bûye. Jêrar ji sala 1984ê were rabêjekê Wezareta Karûbarên Derve ya Fransayê bû.

 Hindek ji kitêbên wî 
 The art of war in the world history, University of California Press.
 The Kurdish Tragedy, Zed Press, London: 1994.
 Minorities at the Age of Nation-States, (ed) Pluto Press, 1988.
 Guerrilla Strategy: A Historical Anthology From the "Long March" to Afghanistan, ed. Berkeley, University of California Press, 1982.
 Mirrors of a Disaster: The Spanish conquest of America, Transaction, New Brunswick. N. J. 2005

Kategorî:Helbestvanên fransî
Kategorî:Jidayikbûn 1934
Kategorî:Mirin 2025
Kategorî:Nivîskar